Ludwika Paleta

Ludwika Paleta Paciorek (født 29. november 1978 i Kraków i Polen) er en polsk-meksikansk skuespiller, mest kjent for rollene i de meksikanske tv-seriene Carrusel (1989) og El Abuelo y yo (1992).

Biografi 
Ludwika Paleta er datter av Zbigniew Paleta, en kjent polsk musiker og kunstneren Barbara Paciorek Paleta. Hun har to søsken: Facundo Paleta Stevens og Dominika Paleta, som også er en kjent skuespiller i Mexico. Hun har tidligere vært gift med skuespilleren Plutarco Haza.

Hun flyttet sammen med familien sin til Mexico fra Polen da faren hennes, Zbigniew Paleta, fikk et jobb tilbud i Mexico, og de ble så boende der.

Paleta ble først oppdaget da søsteren Dominika Paleta tok henne med på audition (uten foreldrenes tillatelse) til tv-serien Carussel, som i ettertid ble en av Latin-Amerikas mest kjente tv-serier.

Tre år senere fikk hun sin første hovedrolle i tv-serien El abuelo y yo, hvor hun spilte sammen med Gael Garcia.

Paleta tok så en pause fra tv-skjermene og flyttet til Europa for å studere. I 1995–96 var hun tilbake på skjermen i tv-serien Maria la del barrio hvor hun spilte med Thalía.

I 1997–98 fikk hun rollen i tv-serien Huracan sammen med Angelica Rivera og Eduardo Palomo.

Samtidig traff hun skuespilleren Plutarco Haza. De ble gift i år 2000, men ekteparet ble senere skilt.

Paleta tok imot invitasjonen fra Emilio Larrosa til å spille en ny rolle i tv-serien Amigas y rivales i år 2001.

I 2006 fikk hun hovedrollen i serien Duelo de pasiones sammen med Pablo Montero.

I 2007 kom hun med på listen «50 peneste» i den latinamerikanske utgaven av bladet People.

I begynnelsen av 2009 dukket hun opp i musikkvideoen «Aqui Estoy» av Luis Fonsi og David Bisbal, Aleks Syntek og Noel Schajris.

I 2009 spilte hun hovedrollen i tv-serien Los exitosos Perez, en meksikansk versjon av den argentinske serien Los exitosos Pells.

Filmografi

Filmer

Tv-serier

Referanser

Eksterne lenker 
 
 
 
 Ludwika Paleta en Biosstars International

Polakker
Meksikansk film
Meksikanske skuespillere
Polske skuespillere
Personer fra Kraków